সংস্কৃতি মন্ত্রণালয় জানায় যে খনন প্রক্রিয়ার গভীরতায় পৌঁছানোর জন্য খনন কাজে ২-৪ সপ্তাহ সময় লাগবে, যেখান এএসআই কর্মকর্তারা জায়গাটিতে গিয়ে বলেছিলেন যে খনন কাজে কয়েক মাস বা এমনকি বছর লাগতে পারে, তারা কেবল সাধারণ মৌলিক সরঞ্জামগুলি যেমন নিড়ানি, কুড়াল এবং কাঁটা-বেলচা বেছে নেয় খননকাজের জন্য।। এএসআই খননকার্যের জন্য পূর্ব থেকে পশ্চিমে ৮০ মিটার এবং উত্তর থেকে দক্ষিণে ৪০ মিটার এলাকা নির্ধারণ করেছে। এএসআইয়ের বারোজনের প্রত্নতাত্ত্বিক দল, এটির উপপরিচালক পি কে মিশরার নেতৃত্বে, উনাওয়ের উপ-বিভাগীয় ম্যাজিস্ট্রেটের উপস্থিতিতে কথিত গুপ্তধনের স্থানটিতে খনন শুরু হয়। ১০টি গর্ত করা হয়, প্রতিটি গর্তের আকার ১০০ বর্গফুট। শত শত দর্শক, বাইরে ব্রডকাস্টিংয়ের বি ভ্যান, এবং বিভিন্ন মিডিয়া সংগঠনের কয়েক ডজন সাংবাদিক উপস্থিত ছিলেন। ভারী পুলিশ নিরাপত্তা জারি করা হয় এবং নিরাপত্তা বৃদ্ধির জন্য নাইট ভশন ক্যামেরা স্থাপন করা হয়। দর্শকদের বিশাল ভিড় বিবেচনা করে, নিরাপত্তার জন্য সিসিটিভি ক্যামেরা স্থাপন করা হয়। ২১ অক্টোবর ২০১৩-এ, এএসআই অতিরিক্ত পরিচালক, ডা. বি আর মনি বলেন, ৪৮ সেন্টিমিটার মাটিতে খনন করার পর, এএসআই একটি ইটের প্রাচীর, মৃৎপাত্রের ভাঙা টুকরো, চুড়ির টুকরো, এক্কাদোক্কা খেলার ঘুটি এবং একটি কাদা মেঝে খুঁজে পেয়েছে, যা ১৭-১৯ শতাব্দীর হতে পারে। ২৪ অক্টোবর ২০১৩ পর্যন্ত, এএসআই ২১৭ সেন্টিমিটার মাটি খনন করে। ২ নভেম্বর ২০১৩ পর্যন্ত, এএসআই ৫৭১ সেন্টিমিটার মাটি খনন করেছে। উপ-বিভাগীয় ম্যাজিস্ট্রেট বিজয় শংকর দুবে বলেন, শনিবার দন্ডিয়া খেরা গ্রামের দুর্গের পাথর ভাঙ্গার পর দুটি ব্লকে যথাক্রমে ৭০ সেমি ও ৩০ সেমি খনন করা হয়েছে, তবে খননকার্যের ১৫ তম দিনে এখনো গুপ্তধনের কোনো সন্ধান নেই।

প্রতিক্রিয়া
উন্নয়ন
খনন
গ্রামের ইতিহাস